En ældre kvinde er fredag eftermiddag kørt ind ind i fronten af en traktor og efterfølgende kørt på traumecenteret i Aalborg. Kvinden er uden for livsfare. Det oplyser Dennis Møller Jensen, som er indsatsleder ved Nordjyllands Beredskab. - Vi står herude ved vejkrydset mellem Dronninglundvej og Voersåvej, hvor personbilen kørte ind i traktoren. Vi har ikke lavet en frigørelse af personen, så hun har ikke været fastklemt, men er alligevel kørt til hospitalet for at blive tilset, siger Dennis Møller Jensen. I kollisionen mellem personbil og traktoren, har traktoren spruget nogle olieslanger, som har udløst olie på vejen. - Lige nu skal vi samle en masse olie op fra traktoren, ellers ser vi det ikke som en alvorlig ulykke, lyder det fra indsatslederen. Vagtchef ved Nordjyllands Politi Poul Fastergaard bekræfter, at ulykken ikke bekræftes som alvorlig. Begge er udenfor livsfare og kvinden sendt på akutmodtagelsen fordi hun er i blodfortyndende behandling og derfor skal tilses, før hun sendes hjem.

Opsummering:
Kvinden er kørt på traumecenteret, men er uden for livsfare.